作者:皮日休
標題:夜會問答十
內容:寒夜清，簾外迢迢星斗明。況有蕭閑洞中客，癭木杯，杉贅楠瘤刳得來。莫怪家人畔邊笑，落霞琴，寥寥山水揚清音。玉皇仙馭碧雲遠，蓮花燭，亭亭嫩蕊生紅玉。不知含淚怨何人，金火障，紅獸飛來射羅幌。夜來斜展掩深爐，憶山月，前溪後溪清複絕。看看又及桂花時，錦鯨薦，碧香紅膩承君宴。幾度閑眠卻覺來，懷溪雲，漠漠閑籠鷗鷺群。有時日暮碧將合，霜中笛，落梅一曲瑤華滴。不知青女是何人，月下橋，風外拂殘衰柳條。倚欄杆處獨自立，